
Marc:		Shwmae Gethin! Shwmae heddi?	

Gethin:	Ddim yn dda iawn, a bod yn onest.

Marc:		Pam?  Beth sy’n bod?

Gethin:	Wel…mae pen tost uffernol ’da fi.  

Marc:		Pam bod pen tost ’da ti ’te?  Est ti mas neithiwr, do fe?

Gethin:	Wel, do a dweud y gwir.  Ffoniodd Llew a gofyn i fi fynd i’r
                       dafarn ’da fe.

Marc:		Beth wnaethoch chi?

Gethin:	Chwaraeon ni ddartiau yn erbyn tîm o’r Bont. 

Marc:		Beth wnaethoch chi ar ôl i chi chwarae dartiau?

Gethin:	Wel, ar ôl i ni golli’r gêm, aethon ni i’r clwb nos.

Marc:		Yfoch chi ormod, do fe?

Gethin:	Do.  Gaeth Llew mwy na fi.  Ac mae’n rhaid iddo fe weithio
                       heddi.
	
Marc:		Oes rhaid i ti fynd mas heno?

Gethin:	Oes, yn anffodus.

Marc:		Beth mae’n rhaid i ti wneud heno ’te?

Gethin:	Dysgu dosbarth Sbaeneg yn y coleg.

Marc:		Hei, mae’n flin ’da fi Geth.  Rhaid i fi gwrdd â’r wraig am
                       ddeg. Gwela i di ’to.

Gethin:	Iawn.  Hwyl Marc.

